சிறப்பு சேவைகள் மற்றும் கட்டுரைகள்
“பெருந்தொற்றின் போது உண்மைகளை சரிபார்த்து அச்சத்தை குறைத்தல் - பெருந்தொற்றின் போது பொய் தகவல்களை உண்மைகளுடன் ஒப்பிடுதல்” குறித்த இணைய கருத்தரங்கம்
“பெருந்தொற்றின் போது உண்மைகளை சரிபார்த்து அச்சத்தை குறைத்தல் - பெருந்தொற்றின் போது பொய் தகவல்களை உண்மைகளுடன் ஒப்பிடுதல்” எனும் இணைய கருத்தரங்கை கள விளம்பர அலுவலகம், கோயம்புத்தூர் மற்றும் பத்திரிகை தகவல் அலுவலகம், தகவல் மற்றும் ஒலிபரப்பு அமைச்சகம், இந்திய அரசு, கோயம்புத்தூர் 2021 மே 20 அன்று பிற்பகல் நடத்தின.
நிகழ்ச்சியில் பங்கேற்றவர்களை வரவேற்று உரையாற்றிய திரு ஜெ காமராஜ், ஐஐஎஸ், இயக்குநர், மண்டல மக்கள் தொடர்பு அலுவலகம், சென்னை, தற்போதைய தொழில்நுட்ப யுகத்தில் வாட்சப், முகநூல் மற்றும் டிவிட்டர் போன்ற சமூக ஊடகங்களின் பயன்பாடு பலமடங்கு அதிகரித்திருப்பதால், பொய்யான மற்றும் தவறான தகவல்கள் பரவும் வாய்ப்புகள் அதிகம் என்று கூறினார். அதிக கல்வியறிவு உள்ள சில மாநிலங்களில் கூட இவ்வாறு நடைபெறுகிறது. சமூக ஊடகங்களை பயன்படுத்துவோர் தகவல்களின் நம்பகத்தன்மை குறித்து எச்சரிக்கையாக இருக்க வேண்டுமென்றும், பெருந்தொற்று காலத்தில் அவற்றை பகிரும் போது மிகவும் கவனத்துடன் செயல்பட வேண்டுமென்றும் அவர் கேட்டுக்கொண்டார்.
இதுவரை கண்டறியாத, மருத்துவ துறைக்கு முற்றிலும் புதிதான பெருந்தொற்றை உலகம் சந்தித்து வருவதாக இணைய கருத்தரங்கில் உரையாற்றிய திரு நதீம் துஃபைல் டி, துணை இயக்குநர், பத்திரிகை தகவல் அலுவலகம், சென்னை கூறினார். பொய் தகவல்கள் மற்றும் உண்மைக்கு புறம்பான தகவல்களை சமூக ஊடகங்களில் நாம் காண்கிறோம். சமீப காலமாக கொவிட் தடுப்புமருந்துகளை பற்றி பல்வேறு தகவல்கள் சமூக ஊடகங்களில் சுற்றி வருகின்றன. இவ்வகையான பொய் தகவல்களை முறியடிப்பதற்காக பிராந்திய மற்றும் தேசிய அளவில் பத்திரிகை தகவல் அலுவலகம் உள்ளிட்ட அரசு துறைகள் அர்ப்பணிப்புடன் பணியாற்றி வருகின்றன.
விளக்கக் காட்சியுடன் உரையாற்றிய திரு ஹர்ஷித் நரங்க், ஐஐஎஸ், துணை இயக்குநர், பத்திரிகை தகவல் அலுவலகம், சண்டிகர், இணையத்தில் உடனுக்குடன் பல்வேறு தகவல்களும், தரவுகளும் உருவாக்கப்படுவதாகக் கூறினார். தவறான செய்திகளும், தகவல்களூம் இணையத்தில் பரவி உள்ளன.
இவ்வாறான தகவல்கள் சில சமயங்களில் புகைப்படம், காணொலி மற்றும் கோப்புகளுடன் வந்து உண்மை போலவே காட்சியளிக்கின்றன. நமது மனித மூளையின் அமைப்பின் காரணமாக இவற்றை உண்மை என்று நம்ப நாம் முயல்கிறோம்.
மேலும் பேசிய அவர், 2019 டிசம்பரில் அரசால் நிறுவப்பட்ட பத்திரிகை தகவல் அலுவலகத்தின் உண்மை சரிபார்க்கும் பிரிவு, சமூக ஊடகங்கள் மற்றும் வெகுஜன ஊடகங்களில் வெளியாகும் இந்திய அரசின் கொள்கைகள், திட்டங்கள் மற்றும் இதர தேசிய முக்கியத்துவம் வாய்ந்த விஷயங்கள் குறித்த பொய் தகவல்களை அடையாளம் கண்டு முறியடித்து வருகிறது என்று கூறினார்.
நிகழ்ச்சியில் பேசிய திரு டி பிரேமேஷ் குமார், துணை ஆசிரியர், மாத்ருபூமி நியூஸ், திருவனந்தபுரம், மக்களிடையே உண்மை செய்திகளை கொண்டு சேர்ப்பதில் வெகுஜன மற்றும் சமூக ஊடகங்கள் முக்கிய பங்காற்றி வருவதாக குறிப்பிட்டார். ஆனால், பொய் செய்திகள் மக்களிடையே குழப்பத்தை ஏற்படுத்தி வருவதாகவும் அவர் கூறினார்.
பிபிசி போன்ற சர்வதேச ஊடகங்கள் உண்மை சரிபார்ப்பு பிரிவை ஏற்கனவே அறிமுகப்படுத்தியுள்ள நிலையில், இந்தியாவில் உள்ள முன்னணி ஊடக நிறுவனங்களான டைம்ஸ் ஆஃப் இந்தியா மற்றும் தி இந்து ஆகியவை உண்மை சரிபார்ப்பு பிரிவுகளை செயல்படுத்தி வருகின்றன.
இணைய கருத்தரங்கில் பேசிய திரு சுனில் பிரபாகர், உண்மை சரிபார்ப்பு பயிற்சியாளர் மற்றும் ஆலோசகர், மாத்ருபூமி ஆன்லைன், கொச்சி, உண்மைக்கான இந்த போரில் தொழில்நுட்ப கருவிகளோடு நமது உணர் திறன்களும் இணைந்து செயல்பட வேண்டும் என்றார். தகவல்களை அடுத்தவர்களுக்கு பகிரவதற்கு முன் அவற்றின் உண்மைத் தன்மை குறித்து மக்கள் தெளிவாகவும், கவனமோடும் இருக்க வேண்டும்.
திருமதி கரீனா பி தேங்காமம், உதவி இயக்குநர், கள மக்கள் தொடர்பு அலுவலகம், கோயம்புத்தூர், நன்றியுரை ஆற்றினார். கேரள பல்கலைக்கழகம், திருவனந்தபுரம், அவினாசிலிங்கம் பல்கலைக்கழகம், கோயம்புத்தூர் ஆகியவற்றின் மாணவர்கள் இந்த இணைய கருத்தரங்கில் பங்கேற்றனர்.
கேள்வி-பதில் பகுதியும் நிகழ்ச்சியில் இடம்பெற்றது. இணைய கருத்தரங்கில் கலந்து கொண்டவர்களுக்கு மின்னணு சான்றிதழ்கள் வழங்கப்படும்.